
23.3.09
לכבוד
ח"כ בנימין נתניהו

המיועד לראשות הממשלה

שלום רב,
הנדון: המו"מ הקואלציוני
למען הגילוי הנאות הרינו להודיעך כי המו"מ המתנהל כעת נפתח לא בסמכות ולא ברשות.

זו הפעם הראשונה בהיסטוריה של מפלגת העבודה שיו"ר המפלגה מקים צוות מו"מ קואליציוני על דעת עצמו ללא דיון מקדים ויסודי וקבלת החלטה של מרכז או לשכת המפלגה. מדובר בהפרה גסה של חוקת "העבודה". 

לפיכך עליך לדעת כי הצוות פועל מטעם "סיעת ברק" בסיעת העבודה ולא נהנה מגיבוי שלנו – רוב חברי סיעת העבודה בכנסת ולא מגיבוי של שום גורם מפלגתי מוסמך אחר.

צר לנו  כי כך בחר יו"ר מפלגת העבודה לנהל את ענייני המפלגה.

לנוכח חומרת הדברים חובה עלינו להודיעך כי אינך יכול לבנות על תמיכתינו ביחס לסיכומים שיושגו בין הצוותים.

                                        ב ב ר כ ה,

ח"כ דניאל בן סימון            ח"כ אבישי ברוורמן              ח"כ שלי יחימוביץ        ח"כ איתן כבל

ח"כ אופיר פינס                  ח"כ עמיר פרץ                       ח"כ יולי תמיר

